stanford-oval/wikipedia huggingface dataset:
Soldier Front
Yleistä > Rahan saanti

Soldier Frontissa on kaksi eri rahayksikköä. Perusraha, nk. SP, on kaikkien saatavilla. Erikseen ostettavat Aeria Points-rahat taas ovat maksullisia, toisin sanoen ne täytyy ostaa käyttäen pankkikorttia tai muuta maksuvälinettä. SP:tä saa pelissä useilla keinoilla. Yksi niistä keinoista on nk. SP Recharge, joka tulee täyteen aina ajoittain ja josta saa 10 000 SP:tä. Myös yllä mainituilla arvon nostamisilla saa rahaa, kuten myös aseiden myynnillä saa rahaa. Jotkut tavarat ovat saatavilla vain pelaajille, jotka ovat ostaneet Aeria Points-rahaa. Jotkin Aeria Points:lla ostettavat tavarat antavat pelaajalle tavaran lisäksi myös SP-rahaa.
Yleistä > Tavarat

Soldier Frontissa on useita erilaisia tavaroita, joita voi ostaa erilaisina varusteina hahmollesi. Asevoimilla on neljä erilaista ominaisuutta: nopeus, päähän kohdistuvilta osumilta (nk. headshoteilta) suojautuminen, Special Point -todennäköisyys (antaa kaksinkertaisen määrän lisäpisteitä pelin loputtua) sekä puolustus. Näitä ominaisuuksia voi parantaa ostamalla tiettyjä tavaroita (ARTC-asevoimalle ei voi ostaa tavaroita), joista suurin osa maksaa pelirahaa eli SP:tä ja osa vaatii Aeria Points -rahaa. Tavarat eivät ole ikuisia, vaan ostovaiheessa päätetään, kuinka pitkäksi aikaa tavara ostetaan käyttöön. Usein pienin mahdollinen määrä on 7 päivää ja suurin noin 90 päivää. Käyttöpäivien määrä voi kuitenkin olla erisuuruinen eri tavaroilla.
Yleistä > Pelimuodot

Soldier Frontissa on 6 pelimoodia: Single Battle (deathmatch), Training (harjoitustila), Clan Battle (klaanienvälinen taistelu), Team Battle (yleisin muoto, kaksi joukkuetta vastakkain), Team Death Match ja Capture the Captain (uusi). Nykyisin myös tullut muita pelimoodeja, esim. Horror Mode ja Sniper Battle.
Yleistä > Pelimuodot > Single Battle

Single Battlessa on 2–16 pelaajaa, jotka taistelevat periaatteella kaikki kaikkia vastaan johonkin tiettyyn pistemäärään saakka. Kun jokin pelaaja saavuttaa tämän pistemäärän peli päättyy. Tämäntyyppinen pelimuoto tunnetaan paremmin nimellä deathmatch.
Yleistä > Pelimuodot > Team Battle

Team Battlessa on kaksi joukkuetta; punainen ja sininen. Kummallakin joukkueella on 3–8 pelaajaa, ja molemmilla puolilla on saman verran pelaajia.
Team Battlessa suoritetaan eri tehtäviä: aikapommin asennus, tavaran varastaminen, pakeneminen, sekä kaksoishyökkäys.
Pommin asennuksessa punainen joukkue yrittää asentaa pommin tai tappaa kaikki viholliset. Sininen joukkue puolestaan yrittää joko tappaa kaikki punaisen joukkueen pelaajat ja/tai purkaa pommin mikäli se on asennettu. Pommin asenuksessa kestää viisi sekuntia ja purkamisessa seitsemän sekuntia. Aikapommi räjähtää 35 sekunnin kuluessa asennuksesta.
Tavaran varastamisessa (Capture the flag) punainen joukkue yrittää varstaa tietyn esineen kentältä ja viedä se omaan tukikohtaansa. Sininen joukkue yrittää estää tavaran viennin ja tappaa kaikki punaisen joukkueen pelaajat.
Kaksoishyökkäyksessä sekä sininen että punainen joukkue hyökkäävät ja yrittävät varastaa tietyn esineen ja viedä sen vihollisen tukikohtaan. Ottelun voi myös voittaa tappamalla kaikki vastapuolen pelaajat.
Pakenemisessa punainen joukkue yrittää paeta tiettyyn kohteeseen tai tappaa kaikki viholliset. Sininen joukkue taas yrittää estää pakenemisen ja tappaa kaikki viholliset.
Team Battlessa voi valita 5–10 erää, ja se kumpi joukkueista saa ennemmin erävoittonsa täyteen, on voittaja. Esimerkiksi jos eriä olisi 8, niin se joukkue kumpi saisi ennemmin 8 erävoittoa täyteen olisi voittaja.
Yleistä > Pelimuodot > Clan Battle

Clan Battlessa tehtävät ovat samat kuin Team Battlessa, paitsi että pelieriä on aina vain 5 ja pelissä punasilla sekä sinisillä pelaa vain saman klaanin pelaajia. Clan Battle on siis aina muotoa klaani vastaan klaani. Pelaajia on kummallakin puolella 3–8 ja klaaniottelun voittaja saa tietyn määrän pisteitä omalle klaanilleen, häviäjä saa myös pisteitä.
Huom. Tällä hetkellä Clan Battlet eivät olet mahdollisia, koska Aeria on uusimassa klaanisysteemiä.
Yleistä > Pelimuodot > Training

Trainigissa eli harjoitustilassa voi harjoitella aseiden käyttöä ampumalla eri puolilla kenttää sijaitsevia maalitauluja. Trainingissa voi valita kentistä ainoastaan Shanghain tai Missile Basen. Aseet eivät hajoa, kun niitä käytetään harjoitustilassa.
Yleistä > Pelimuodot > Team Death Match

Team Deatg Match -ottelussa tehtävänä on tuhota vastakkainen tiimi keräämällä 100 pistettä joka kierroksella (yhden vihollisen taposta saa 2 pistettä). Lisäpisteitä saa esim. tappamalla useita pelaajia peräjälkeen. Jos kuolet kierroksen aikana, pääset hetken odotuksen jälkeen takaisin peliin. Muita erikoisuuksia tässä pelimuodossa ovat mm., että kuollut vihollinen pudottaa ammuksia, jotka voit poimia. (Mene kyykkyyn ja katso ammuslaatikkoon ja paina E.) Myös jos sama pelaaja tappaa sinut 3 kertaa saman kierroksen aikana, lisätään tämä pelaaja Hit List:iisi. Tämä tarkoittaa sitä, että näet kyseisen pelaajan nimen seinien läpi, kunnes olet tappanut tämän kerran (myös tästä saa lisäpisteen). Team Deathin kenttänä käytetään Factorya.
Yleistä > Pelimuodot > Capture The Captain

Capture The Captain -muodossa tehtävänä on tuhota vastustajan kapteeni, joka kestää tuhat vahinkopistettä. Jos kuolet, ilmestyt hetken viiveen jälkeen takaisin peliin. Kapteenilla on lisäksi loputtomat ammukset sekä luonnottoman kokoinen pää. Tässä pelimuodossa voi käyttää kaikkia Team Battle -kenttiä. Capture The Captain -muodosta käytetään lyhennettä CTC.
Yleistä > Pelimuodot > Horror Mod

Horror Modissa pitää vain yksinkertaisesti selviytyä zombien hyökkäykseltä.
Yleistä > Pelien järjestäminen

Kun avaat Soldier Frontin, sinulla on valittavanasi kolme eri aluetta: Eastern, Western ja Europe. Eastern serveri on USA:n itärannikolla ja on tarkoitettu pääosin Amerikan itärannikolla asuville. Western on taas länsirannikolla ja Europe keskellä sijaitsee Saksassa.
Kun olet valinnut alueen, sinulle tulee näkyviin 13 eri kanavaa (channel), joista kaksi on tarkoitettu aloittelijoille ja kaksi kehittyneemmille pelaajille. Loput vapaita channeleita, joissa voivat pelata sekä aloittelijat että kehittyneemmät, lukuun ottamatta kahta clan war channelia joissa voi pelata vain clan battlea. Jako aloittelijoihin ja kehittyneisiin pelaajiin tehdään sotilasarvon perusteella. Yhdelle kanavalle mahtuu 250 pelaajaa.
Kun olet kanavalla, voit valita pelihuoneen johon menet. Näet jokaisesta huoneesta eri tietoja kuten kuinka monta pelaajaa huoneeseen mahtuu, onko huoneessa meneillään peli ("Gaming"), vai odotetaanko vielä pelin alkua ("Waiting"), kuinka monta pelaajaa huoneessa on (maksimimäärän huoneen ylläpitäjä voi itse päättää), huoneen nimen, mitä pelimuotoa pelataan, huoneen isännän ("host"). Näet myös onko huone salasanasuojattu ("Private"), vai avoin ("Open"), jolloin huoneeseen pääsee ilman salasanaa.
Kun olet huoneen sisällä, näet mitä kenttää tullaan pelaamaan (poikkeuksena on "All random" ja "Hot random" vaihtoehdot; All randomissa peli valitsee sattumanvaraisesti yhden mistä tahansa tasosta jota tullaan pelaamaam. Hot randomissa taas vaihtoehtoina ovat viisi pelatuinta karttaa), voit kirjoittaa huoneessa, näet kuinka monta erää pelataan ja onko kolmannen persoonan näkökulma ("3rd POV", engl. 3rd person view) kytketty päälle.
Jos olet huoneen isäntä, voit itse päättää kaiken edellä mainitun sekä potkia pelaajia ulos huoneesta ennen pelin alkua.
Yleistä > Klaanit

Soldier Frontissa oli noin 30 000 klaania, mutta tällä hetkellä klaanisysteemi on pois käytöstä koska Aeria Games on uusimassa sen. Klaanit saavat pisteitä pelatuista klaaniotteluista. Eniten pisteitä kerännyt klaani oli pitkään MSFC (Mighty Sad Funpu Chicken). Suomesta on monia klaaneja, esim. Finland.
Yleistä > Aseet

Soldier Frontissa voi ostaa erityyppisiä aseita, pääasiallisia aseita rynnäkkökivääreistä tarkkuusammunta-aseisiin sekä sivuaseita pistooleista haulikkoihin. Jokaisella aseella on tietty kestävyysmittarinsa. Mittarin mennessä täysin nollille, ase menettää kokonaan hallintansa, jolloin se ampuu mihin sattuu kuvaruudulla[lähde? ]. Asetta voi korjata SP:n avulla. Korjatessa asetta mittari menee aina täysille, joten itse ei voi valita, kuinka paljon asetta haluaa korjata eikä kuinka isolla rahasummalla korjaa, vaan rahasumma riippuu siitä, kuinka huonossa kunnossa ase on ollut.
Yleistä > Aseet > Ensisijaiset aseet

Konepistoolit: MP5, P90, Uzi, MP7A1, Golden Uzi
Rynnäkkökiväärit: AN94, M4A1, M16, AK-74, G36C, K2, FA-MAS, SIG551, K1, Steyr AUG, Galil, G3A3, TYPE89, Golden AK-47S, K7
Tarkkuusammunta-aseet: FR-F2, PSG-1, Dragunov, AWP, M110 SASS, ShiTack M200
Konekiväärit: MG36, M249
Yleistä > Aseet > Toissijaiset aseet

Haulikot: Remington M870, Benelli M1, Desperado
Pistoolit: Colt 45, Glock 23, Beretta M92, MR-73, Desert Eagle, M945 Compact
Räjähtävät ammustarvikkeet: VX kranaatti, RGD-5 (käsikranaatti), M67 (käsikranaatti), Flashbang, AN-M8 (savukranaatti)
Pelin käytetyimmät aseet ovat M4A1 rynnäkkökivääri ja PSG-1 tarkka-ampujan kivääri.
Yleistä > Kentät

Soldier Frontissa on tällä hetkellä 22 kenttää, joissa on Team Battlessa ja Clan Battlessa eri tehtävät. Seuraavassa taulukossa on lueteltu kenttien nimet sekä mikä on niiden tehtävä Team/Clan Battlessa:
| Soldier Frontin Kentät> Pommin asennus | Soldier Frontin Kentät> Tavaran varastaminen | Soldier Frontin Kentät> Pakeneminen | Soldier Frontin Kentät> Kaksoishyökkäys |
| --- | --- | --- | --- |
|  Missile  Train  Desert Camp  Satellite  Plasma  Night Hawk  Bunker Buster  Predator B  KF815  Crossroad  Nuclear |  Hospital  EMP  Village  Nerve Gas |  Shanghai  Venezia  Bridge  Neo_Shanghai |  Kinabalu  Canyon  Fortress |

Laajemman tietopaketin jokaisesta tasosta löytää Aeria Gamesin Soldier Front-sivustolta (Arkistoitu – Internet Archive).
Yleistä > Asevoimat

Soldier Frontissa on tällä hetkellä kahdeksan eri asevoimaa, joilla voi pelata. Asevoimilla on eri ominaisuuksia kuten erilaisiin maastoihin sopeutuvat varusteet. SRG Forcessa pelattava henkilö on nainen, jolloin sen äänet ovat erilaiset, muiden asevoimien henkilöt ovat miehiä ja kaikki käyttävät samaa ääntä. Kaikki kahdeksan asevoimaa ovat alla olevassa luettelossa:
SAS (Iso-Britannia)
Delta Force (Yhdysvallat)
GSG 9 (Saksa)
GIGN (Ranska)
Spetsnaz (Venäjä)
SRG (fiktiivinen; Shadow Recon Group)
KSF (Etelä-Korea)
ROKMC (Etelä-Korea)
ARTC (Yhdysvallat)
Force Recon (Yhdysvallat)
Mulan (Kiina) (uusi)
Aiheesta muualla

Aeria Games, Soldier front (Arkistoitu – Internet Archive) pelin julkaisijan sivusto (englanniksi)
Aeria Gamesin Soldier Lisää tietoa aseista Front-sivustolla (Arkistoitu – Internet Archive) (englanniksi)
(Arkistoitu – Internet Archive) Pelin lataussivu (tuskin toimmii). Pelataksesi peliä sinun on ensin rekisteröidyttävä ja sitten kirjauduttava sisään. Pelin Game Guideen (Arkistoitu – Internet Archive) kannattaa tutustua ennen aloittamista.
↑  Aeria Games & Entertainment Inc.
Armed and Dangerous

Armed and Dangerous voi tarkoittaa ainakin seuraavia:
Armed and Dangerous, Razor-yhtyeen EP-levy vuodelta 1984
Armed and Dangerous, Anthrax-yhtyeen EP-levy vuodelta 1985
Armed and Dangerous, videopeli vuodelta 2003
Aseistettu ja hirveen vaarallinen (Armed and Dangerous), komediallinen toimintaelokuva vuodelta 1986.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Armed and Dangerous”, voi hakea sivunnimihaulla, laajalla sivunnimihaulla tai tekstihaulla.
Atom (tekstieditori)

| Atom |
| --- | --- |

 Näyttökuva Atom-tekstieditorista.
Kehittäjä:  GitHub Inc.
Kehityshistoria
Ensijulkaisu:  26. helmikuuta 2014
Vakaa versio:  1.63.1 / 23. marraskuuta 2022
Kehitysversio:  1.61.0-beta0 / 8. maaliskuuta 2022
Kehitystilanne:  kehitys lopetettu
Tiedot
Ohjelmistotyyppi:  tekstieditori
Käyttökielet:  englanti
Alusta:  Windows, macOS, Linux
Ohjelmointikielet:  CoffeeScript, JavaScript
Lisenssi:  MIT
Aiheesta muualla
atom.io
Versiohallinta
Atom on avoimen lähdekoodin, ohjelmointiin tarkoitettu, alustariippumaton tekstieditori. Ohjelman perusominaisuuksiin kuuluu tuki Node.js:llä tehdyille laajennuksille, pakettienhallinta, automaattinen täydennys ja useiden tiedostojen yhtäaikainen muokkaaminen.
GitHub ilmoitti 8. kesäkuuta 2022 Atom-projektin lopettamisesta 15. joulukuuta 2022 mennessä.
Banaroo

Banaroo oli saksalainen pop-musiikkia esittävä kahden mieslaulajan ja kahden naislaulajan muodostama yhtye. Yhtyeen jäsenet olivat Robbert "Bobby" Dessauvagie, Stefanie "Steffy" Dreyer, Kathrin "Cat“ Geißler ja Vittorio "Vito“ Magr. Yhtye menestyi parhaiten Keski-Euroopan maissa, Saksassa, Itävallassa ja Sveitsissä.
Banaroon debyyttisingle "Dubi Dam Dam" julkaistiin kesäkuussa 2005. Se sijoittui listoille neljässä eri maassa, ja parhaimmillaan toiseksi Saksassa ja Itävallassa. Kesäkuussa julkaistiin yhtyeen ensimmäinen albumi, Banaroo's World. Albumi sijoittui albumilistojen ykköseksi Saksassa ja Itävallassa. Saksassa albumi myi platinalevyyn oikeuttavan määrän ja Itävallassa kultalevyyn oikeuttavan määrän.
Yhtyeen toinen albumi, Christmas World julkaistiin marraskuussa 2005. Vuonna 2006 ilmestyi kolmas albumi, Amazing, ja vuonna 2007 albumit Fly Away ja The Best of Banaroo. Yhtye lopetti vuonna 2008.
Albumit

Banaroo's World (2005)
Christmas World (2005)
Amazing (2006)
Fly Away (2007)
The Best of Banaroo (2007)
Bubblegum World (2013)
Armeija (täsmennyssivu)

Armeija (ranskasta: armée) voi tarkoittaa:
Valtion puolustuksesta vastaavaa organisaatiota, asevoimia, puolustusvoimia, armeijaa tai itsepuolustusvoimia kokonaisuudessaan. Katso armeija.
Asevoimien maalla toimivia osia eli maavoimia (ransk. armée de terre; maa-armeija).
Armeijakunnista koostuvaa sotilasyksikköä, armeijaa
Yleisemmin mitä tahansa aseistettua joukkoa.
Jotain muuta ”sotilaallisesti” järjestettyä joukkoa, esimerkiksi pelastusarmeija.
Suuria joukkoja yleensä, esimerkiksi ”työttömien armeija.”
Armeijan käymisellä tarkoitetaan Suomessa yleisesti varusmiespalveluksen suorittamista.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Armeija (täsmennyssivu)”, voi hakea sivunnimihaulla, laajalla sivunnimihaulla tai tekstihaulla.
Banauen riisipenkereet

Riisipenkereitä
Riisipenkereitä
Banauen riisipenkereet  ovat vuoren rinteeseen rakennettu vaakasuorien tasanteiden ketju Filippiinien Ifugaon provinssissa noin 1500 metrin korkeudessa. Alueella on pengerrettynä noin 10 000 neliökilometriä vuoren rinnettä. Riisipenkereet ovat Unescon maailmanperintökohde.
Penkereet on rakennettu noin kaksituhatta vuotta sitten, ja ne ovat osoitus loistavasta maanrakennustaidosta.  Niihin liittyy monimutkainen kastelukanavajärjestelmä, jolla ohjataan vuoren huipulta tuleva sadevesi riisipelloille, missä veden syvyyttä vaihdellaan riisin kasvuvaiheiden mukaan.
Riisinviljelyyn penkereillä liittyy paljon käsityötä, ja talonpoikaisperheiden uudet sukupolvet haluavat usein mieluummin muuttaa kaupunkeihin. Lisäksi penkereille sopiva riisin maatiaislajike ei ole kovin satoisa, ja viljelijöitä on siirtynyt hedelmällisemmille tasamaille. Vuoden 1990 maanjäristys vahingoitti osaa penkereistä. Penkereitä uhkaa hylkääminen ja rappio - ne eivät pysy kunnossa museoimalla vaan vain jos ne pidetään jatkuvassa viljelykäytössä.
Aiheesta muualla

Wikimedia Commonsissa on kuvia tai muita tiedostoja aiheesta .
Bananadine

Bananadine on kaupunkitarinan mukaan psykoaktiivinen aine, jonka väitetään löytyvän banaanin kuoresta. Sen eristäminen banaanista julkaistiin alun perin Berkeley Barb -nimisessä lehdessä. "Bananadinea" on käytetty päihteenä, ja sen on väitetty aiheuttavan hallusinaatioita ja euforiaa. Todellisuudessa kyse on kuitenkin plasebo-efektistä.
Aiheesta muualla

http://www.sniggle.net/banana.php
Tatjana Vlasova

| Mitalit | Mitalit | Mitalit |  |
| --- | --- | --- | --- |
|  Tatjana Vlasova |  Tatjana Vlasova |  Tatjana Vlasova |  |
Maa:   Venäjä
Naisten hiihtosuunnistus
| MM-kilpailut  | MM-kilpailut  | MM-kilpailut  |  |
|  Kultaa | Krasnojarsk 2000 | lyhyt matka |  |
|  Kultaa | Borovets 2002 | viesti |  |
|  Kultaa | Åsarna 2004 | sprintti |  |
|  Kultaa | Kittilä 2005 | keskimatka |  |
|  Kultaa | Kittilä 2005 | pitkä matka |  |
|  Kultaa | Moskova 2007 | keskimatka |  |
|  Kultaa | Moskova 2007 | pitkä matka |  |
|  Kultaa | Moskova 2007 | sprintti |  |
|  Kultaa | Moskova 2007 | viesti |  |
|  Kultaa | Rusutsu 2009 | keskimatka |  |
|  Hopeaa | Åsarna 2004 | viesti |  |
|  Hopeaa | Rusutsu 2009 | viesti |  |
|  Pronssia | Krasnojarsk 2000 | viesti |  |
|  Pronssia | Borovets 2002 | sprintti |  |
|  Pronssia | Rusutsu 2009 | sprintti |  |
Tatjana Vlasova (ven. Татьяна Власова; s. 21. toukokuuta 1977) on venäläinen hiihtosuunnistaja ja moninkertainen hiihtosuunnistuksen maailmanmestari. Hän on voittanut yhteensä kymmenen maailmanmestaruutta, joista kahdeksan on henkilökohtaisilta matkoilta ja kaksi viestistä. Moskovan MM-kisoissa 2007 hän voitti kultaa kaikilta matkoilta.
Hiihtosuunnistuksen maailmancupin kokonaiskilpailun Vlasova on voittanut kerran kaudella 2007–2008 ja tullut toiseksi 2001, 2003 ja 2006.
Armeerausmassa

Armeerausmassa on havupuista valmistettua massaa, jolla saadaan paperille lujuutta. Armeerausmassan tarkoitus on toimia paperin runkona.
Armeerausmassa parantaa paperin kestävyyttä, kun paperia käytetään paperi- tai painokoneella.  (Arkistoitu – Internet Archive)
Parhaita massoja saadaan Pohjoismaiden ja Pohjois-Amerikan havupuista, ja erityisesti kuusesta saadaan parempaa kuin männystä. Jos raaka-aineena käytetään pelkästään sahahaketta, massasta tulee sekä kuusella että männyllä parempilaatuista.
Systema Naturae

Systema Naturae (alun perin ligatuurin kanssa Systema Naturæ) on vuonna 1735 ilmestynyt Carl von Linnén teos ja hänen tärkeimpiä teoksiaan. Teoksessa esitellään Linnén taksonomialuokittelu.
Sisällys

Systema Naturaesta otettiin useita painoksia. Kirja on latinankielinen. Se sisältää noin 10 000 lajin tieteellisen luokittelun. Ensimmäisessä painoksessa oli vain 11 suurta sivua, mutta 12. painos sisältää noin 2 400 pienempikokoista sivua. Kirjan viimeiseksi painokseksi jäi Leipzigissa vuonna 1793 painettu 13. painos.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Systema Naturae
Käännös suomeksi
Anaïs Mitchell

| Anaïs Mitchell |
| --- | --- |

Henkilötiedot
Syntynyt: 26. maaliskuuta 1981 (ikä 43) Montpelier, Vermont, Yhdysvallat
Muusikko
Aktiivisena:  2002–
Tyylilajit:  indie folk, americana, country folk
Soittimet:  kitara, piano, vokaalitselvennä
Levy-yhtiöt:  Righteous Babe Records 
Aiheesta muualla
Kotisivut
  [ Muokkaa Wikidatassa ] [ ohje ]  
Anaïs Mitchell (26. maaliskuuta 1981 Montpelier, Vermont, Yhdysvallat) on yhdysvaltalainen laulaja-lauluntekijä ja näytelmäkirjailija. Hän on julkaissut seitsemän albumia, ja hän sovitti näyttämölle Hadestown-albumiinsa perustuneen samannimisen musikaalin. Hadestown palkittiin vuonna 2019 parhaan musikaalin Tony-palkinnolla, ja Mitchell sai Tonyn parhaasta alkuperäismusiikista.
Elämäkerta > Nuoruus ja ensimmäiset albumit

Anaïs Mitchell syntyi vuonna 1981 Vermontissa. Hänen isänsä, joka oli kirjailija ja professori, antoi tyttärelleen nimen kirjailija Anaïs Ninin mukaan. Mitchell alkoi tehdä kappaleita high school -aikana, hän sai inspiraationsa rohkeilta naislauluntekijöiltä, kuten Ani DiFrancolta, Tori Amosilta ja Dar Williamsilta. Mitchell opiskeli kieliä ja kansainvälistä politiikkaa Middlebury Collegessa.
Mitchellin ensimmäinen albumi The Song They Sang... When Rome Fell julkaistiin vuonna 2002. Hänen toisen albuminsa Hymns for the Exiled julkaisi Waterbug Records vuonna 2004. Sen jälkeen Mitchell teki sopimuksen DiFrancon Righteous Babe Records -levy-yhtiön kanssa. Hänen ensimmäisen Righteous Babe -albumin tuotti edellisen levynkin tuottanut Michael Chorney. The Brightness ilmestyi vuonna 2007, ja seuraavana vuonna julkaistiin Rachel Riesin kanssa tehty EP Country.
Elämäkerta > Kriittisesti ylistetyt albumit ja näytelmäsovitus

Mitchellin neljäs albumi oli Hadestown, joka perustui hänen folk-oopperaversioonsa Orfeus ja Eurydike -myytistä. Konseptialbumilla oli useita vierailijoita: Mitchell oli itse Eurydike, mutta Orfeusta esitti Bon Iverin Justin Vernon ja Persefonea Ani DiFranco. Albumi oli kriitikoiden ylistämä, ja se nousi Billboardin americana/folk-listalla yhdeksänneksi.
Mtitchellin Young Man in America ilmestyi vuonna 2012 Wilderland Recordsin kautta. Se nousi americana/folk-listalla 13:nneksi. Sitä seurasi seuraavana vuonna Child Ballads, jolla oli Francis James Childin folk-balladeja. Mitchell teki albumin yhteistyössä Jefferson Hamerin kanssa. Mitchellin seitsemäs albumi xoa ilmestyi vuonna 2014, ja sillä oli uusia kappaleita ja vanhojen kappaleiden uudelleenäänityksiä.
Mitchellin albumiin perustunut Hadestown-musikaali sai Off Broadway -ensi-iltansa vuonna 2016. Sieltä se siirtyi Edmontoniin, Lontooseen ja lopulta huhtikuussa 2019 Broadwaylle. Musikaali sai peräti 14 Tony-palkintoehdokkuutta. Mitchell palkittiin parhaan alkuperäismusiikin Tonyllä, ja itse näytelmä sai parhaan musikaalin palkinnon. Musikaaliäänitys oli Billboardin independent-albumien Top 5 -listalla.
Aiheesta muualla

Kuvia tai muita tiedostoja aiheesta Anaïs Mitchell Wikimedia Commonsissa
Mitchellin kotisivut (englanniksi)
Armeija (sotilasyksikkö)

Sotilasyksiköt
Armeijaryhmä / Rintama
Armeija
Armeijakunta
Divisioona
Prikaati
Rykmentti
Pataljoona/Patteristo
Komppania/Patteri
Joukkue/Jaos
Ryhmä
Partio
Taistelijapari
Armeija on sotatoimiyhtymä, joka koostuu esikunnasta ja yleensä armeijakunnista, jotka on edelleen jaettu divisiooniin tai prikaateihin. Sen johdossa on tyypillisesti kenraalin arvoinen upseeri.
Toisen maailmansodan aikana Suomessa toimivat Kannaksen armeija (talvisota) ja jatkosodan aikana Karjalan armeija, sekä saksalaiset AOK Lappland ja AOK Norwegen (saks. Armeeoberkommando).
Bananas – minä ja vallankumous

| Bananas – minä ja vallankumous> Bananas |
| --- | --- |

Ohjaaja:  Woody Allen
Käsikirjoittaja:  Woody Allen
Tuottaja:  Charles H. Joffe Jack Rollins
Säveltäjä:  Marvin Hamlisch
Kuvaaja:  Andrew M. Costikyan
Leikkaaja:  Ron Kalish 
Lavastaja:  Ralph Rosenblum
Pääosat:  Woody Allen Louise Lasser Carlos Montalbán
Valmistustiedot
Valmistusmaa:   Yhdysvallat
Tuotantoyhtiö:  Jack Rollins & Charles H. Joffe Productions
Levittäjä:  United Artists Netflix
Ensi-ilta:   28. huhtikuuta 1971  29. helmikuuta 1980
Kesto:  82 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Bananas – minä ja vallankumous (engl. Bananas) on Woody Allenin ohjaama komediaelokuva vuodelta 1971. Elokuvan pääosissa ovat Woody Allen, Louise Lasser, Carlos Montalbán, David Ortiz ja Natividad Abascal. Sylvester Stallone tekee elokuvassa cameo-roolin. Osa elokuvan juonesta perustuu Richard P. Powellin kirjaan Don Quixote, U.S.A.
Aiheesta muualla

Bananas – minä ja vallankumous Internet Movie Databasessa (englanniksi)
AFC:n karsinnat jalkapallon maailmanmestaruuskilpailuihin 2014

| FIFA World cup 2014 > MM-karsinnat 2014 |
| --- | --- | --- | --- | --- |
| Maanosaliitto | MM-karsinnat |  |  |  |
| Aasia | AFC |  |  |  |
| Afrikka | CAF |  |  |  |
| Eurooppa | UEFA |  |  |  |
| Etelä-Amerikka | CONMEBOL |  |  |  |
| Pohjois- ja Keski-Amerikka | CONCACAF |  |  |  |
| Oseania | OFC |  |  |  |
|   ← 2010 |  2018 → |  |  |  |
Vuoden 2014 jalkapallon MM-kilpailujen karsintoihin osallistui Aasian maanosaliitosta AFC:sta 43 joukkuetta, jotka kilpailivat 4,5 paikasta Brasiliassa pelattavaan lopputurnaukseen. Karsinnat alkoivat 29. kesäkuuta 2011 ja päättyivät 10. syyskuuta 2013. Suoran turnauspaikan sai karsintojen neljä parasta joukkuetta, ja karsintojen viides pelasi jatkokarsinnan Etelä-Amerikan karsintojen viidennen kanssa. AFC:n jäsenistä Brunei, Bhutan ja Guam eivät osallistuneet karsintoihin.